**Ministru kabineta rīkojuma projekta „Par būves „Valsts Vecbebru lauksaimniecības tehnikums”, Bebru pagastā, Kokneses novadā, saglabāšanu valsts īpašumā un nodošanu Izglītības un zinātnes ministrijas valdījumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par būves „Valsts Vecbebru lauksaimniecības tehnikums”, Bebru pagastā, Kokneses novadā, saglabāšanu valsts īpašumā un nodošanu Izglītības un zinātnes ministrijas valdījumā” (turpmāk – rīkojuma projekts) paredz saglabāt valsts īpašumā un nodot Izglītības un zinātnes ministrijas (turpmāk – ministrija) valdījumā būvi (būves kadastra apzīmējums 3246 006 0110 015) „Valsts Vecbebru lauksaimniecības tehnikums”, Bebru pagastā, Kokneses novadā (turpmāk – katlu māja), kuru savas darbības nodrošināšanai izmanto Vecbebru profesionālā vidusskola. Saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.105.apakšpunktu Vecbebru profesionālā vidusskola ir ministrijas padotībā esoša izglītības iestāde. |
| 2. | Pašreizējā situācija un problēmas | Saskaņā ar Valsts zemes dienesta 2009.gada 19.novembra kadastra izziņu Nr.11-06-Z1/858 katlu māja atrodas uz zemes vienības (zemes vienības kadastra apzīmējums [3246 006 0110](https://www.kadastrs.lv/parcels/1100011430?options%5Bnew_tab%5D=true&options%5Borigin%5D=parcel)) „Valsts Vecbebru lauksaimniecības tehnikums”, Bebru pagastā, Kokneses novadā, kas ietilpst valsts nekustamā īpašuma „Valsts Vecbebru lauksaimniecības tehnikums” (nekustamā īpašuma kadastra Nr.3246 006 0110), Bebru pagastā, Kokneses novadā, sastāvā, uz kuru īpašuma tiesības saskaņā ar Aizkraukles zemesgrāmatu nodaļas Bebru pagasta zemesgrāmatas nodalījuma Nr.204 II.daļas 1.iedaļas ierakstu Nr.5.2. 2005.gada 27.aprīlī ir nostiprinātas Latvijas valstij ministrijas personā.  Atbilstoši 2007.gada 15.novembra Aktam par Vecbebru profesionālās vidusskolas un Bebru vispārizglītojošās internātpamatskolas lokālās gāzes katlu mājas Bebru pagastā, Aizkraukles rajonā, pieņemšanu ekspluatācijā katlu māja ar 2007.gada 15.novembri ir atzīta par derīgu ekspluatācijai.  Vecbebru profesionālā vidusskola 2010.gada 25.oktobra izziņā Nr.466/1-3 apliecina, ka katlu māja atrodas tās bilancē. Katlu māja atrodas arī ministrijas konsolidētajā bilancē. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Katlu māja atrodas uz Latvijas valstij ministrijas personā piederošas zemes vienības (zemes vienības kadastra apzīmējums [3246 006 0110](https://www.kadastrs.lv/parcels/1100011430?options%5Bnew_tab%5D=true&options%5Borigin%5D=parcel)) „Valsts Vecbebru lauksaimniecības tehnikums”, Bebru pagastā, Kokneses novadā. Līdz ar to, pamatojoties uz Civillikuma 968.pantu, katlu māja piekrīt valstij.  Saskaņā ar likuma „Par nekustamā īpašuma ierakstīšanu zemesgrāmatās” 19.pantu zemesgrāmatā nav ierakstāmas ēkas (būves), kuru kadastrālās uzmērīšanas lietā ir uzrādītas patvaļīgas būvniecības pazīmes, kā arī mazēkas un pagaidu būves. Atbilstoši Ministru kabineta 1997.gada 1.aprīļa noteikumu Nr.112 „Vispārīgie būvnoteikumi” 16.punktam mazēka ir vienstāva ēka, kuras apbūves laukums nav lielāks par 25 m². Ņemot vērā to, ka katlu mājas kopējā platība ir 23,4 m², saskaņā ar likuma „Par nekustamā īpašuma ierakstīšanu zemesgrāmatās” 19.pantu tā nav ierakstāma zemesgrāmatā.  Rīkojuma projekta mērķis ir nodrošināt katlu mājas īpašuma tiesību sakārtošanu. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Jautājuma būtība ir saistīta ar valstij piekrītošās katlu mājas saglabāšanu valsts īpašumā un nodošanu ministrijas valdījumā, līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |
| 7. | Cita informācija | Nav. |

Anotācijas II, III, IV, V un VI sadaļa – projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija. |
| 2. | Projekta izpildes ietekme uz pārvaldes funkcijām | Esošās funkcijas un uzdevumi netiek paplašināti un netiek sašaurināti. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Iesniedzamajiem dokumentiem nav piešķirams lietojuma ierobežojuma statuss.  Rīkojuma projekts attiecas uz tieslietu politiku.  Ministru kabineta rīkojums „Par būves „Valsts Vecbebru lauksaimniecības tehnikums”, Bebru pagastā, Kokneses novadā, saglabāšanu valsts īpašumā un nodošanu Izglītības un zinātnes ministrijas valdījumā” pēc apstiprināšanas Ministru kabinetā tiks publicēts laikrakstā „Latvijas Vēstnesis” un būs pieejams Interneta tīklā: bezmaksas datu bāzē [www.likumi.lv](http://www.likumi.lv). |

Izglītības un zinātnes ministrs R.Broks

Vizē:

Valsts sekretārs M.Gruškevics

28.04.2011 8:19

618

M.Adamane

67047756, madara.adamane@izm.gov.lv